Farg‘ona viloyatining Qo‘qon shahrida qotillik yuz berdi, deb xabar qilmoqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi. Qayd etilishicha, 20 mart kuni soat 23.00larda, Ahillik ko‘chasida yashovchi, 1979 yilda tug‘ilgan O‘.T. uyida o‘zaro janjal oqibatida, birga yashagan jiyani, 1995 yilda tug‘ilgan B.T.ning yuziga qo‘li bilan urgan vaqtida, u boshi bilan yerga yiqilishi natijasida 21 mart kuni kasalxonaga yotqizilgan va ko‘rsatilgan tibbiy muolajalarga qaramay 22 mart kuni vafot etgan. Xabarda aytilishicha, O‘.T. ushlangan.